Озьы ке но Колчаклэн дивизиез Ижын кузёяськон вакытэ 1919-тӥ арын тулыс газет потэмысь дугдӥз. Выльысь со югыт дуннеез адӟиз 30-тӥ июне 1919-тӥ арын.

Чеберъянъёссы: гурултӥ лэзиськисез ""пелькузя""* шуиське, гадь вылэ тупатӥськисьёсыз - ""паськыт ошет"" нол ""ӟоскыт ошет"". Паськыт ошет дэра вылтӥ сюбег уко вандэтъёсын чебермаса лэсьтӥське, вылтӥзы сизьым чур векчи азвесь коньдон бырттылэмын. Сое юон дыръя гинэ дӥсяло вылэм. Огшоры дыръя нылъёс но кышномуртъёс ӟоскыт ошет нуллӥллям. Таяз ошетэ векчи азвесь коньдонзэ куинь чур гинэ бырттыло вылэм. Куд ёросъёсын та чеберъянэз удмуртъёс ""ӟака""* шуо. Мукетыз чеберъяськон ""сырга""* шуиське, со жильы борды азвесь коньдонъёс бырттылыса лэсьтӥське. Нулло сыргаез паськыт но ӟоскыт ошетъёсын. Пельпум вылтӥ тупатӥськисьсэ чеберманзэс (диал.: сильсюмыс*) вылазы самой берло ошо вылэм. Суязы поскес (диал.: билязик*) поно, чиньыосазы - векчи коньдоно зундэс (диал.: ӟизыето зундэс).

Россиысь пӧртэм театръёслэн сцена вылазы трос пьесаос но телеспектакльёс пуктӥз. Финно-угор калыкъёслэн театральной фестивалязы (Финляндия) «Эбга» спектаклезлы критикъёс вылӥ дунъет сётӥзы.

Кивалтӥсьёсыз та коллективлэн кык кузя, шуыны луоз. Со Уддяди шутэтскон юртлэн кивалтӥсез, усто арганчи Николай Иванович Смирнов, нош 2001-тӥ арысен — Кияса ёросысь тодмо ужась Надежда Викторовна Пахомова но.

«...Интернетын удмурт сайтъёслэн ӝужамзы сярысь огпол гинэ ӧм гожъялэ ни газет бамъёсамы. Но улон одӥг интыяз уг сылы, ивор вӧлмытон технологиос ӝог азинско. Ма бордын бен удмурт сайтъёслэн кулэлыксы? Быгатӥськом-а асьмеос, удмуртъёс, туала улонлэн ӝоглыкезъя тупатскыны? Та юанъёс пумысен интернетын кӧня ке бугыръяськоно кариськи. Удмурт сайтъёслэн лыдзы но ӟечлыксы пумысен туннэ нуналлы кыӵе ке сыӵе суред кылдэ ни. Кӧня ке ар талэсь азьло угось соос одӥг киысь чиньые тырымон мында гинэ вал ай. Пичи вамышен ке но, азинскиськом, иське?!»

Солэн йылыз интыяськемын Шаркан ёросын Зюзино черкогурт дорын. Шур бызе Шаркан ёрослэн, Дэбес ёрослэн но Эгра ёрослэн музъемъёстӥзы. Усе Лоза шуре. Кузьдалаез — 108 иськем.

Туве Янссон вордскиз 9-тӥ гудырикошконэ 1914-тӥ арын Хельсинкиын. Солэн анай-атаез — финн-швед скульптор Виктор Янссон но Швециын вордскем суредась Сигне Хаммарштен — ог-огзэс Парижын дышетскыкузы пумитазы но 1913-тӥ арын кузпалъяськизы. Туве кылдэм семьяын нырысетӥ пинал вал. Анай-атаез оскизы, солэсь суредась пӧрмоз шуыса. Берло семьяын эшшо кык нылпи вордскиз. Пер-Улоф Янссон (1920-тӥ арын) но Ларс Янссон (1926-тӥ арын) берло озьы ик суредасьёс луизы.

Со сяна, Егор Загребин тодмо луэ яркыт веросъёсыныз. Усто пӧрмытэ нылпиослы но бадӟымъёслы сӥзем веросъёссэ. Озьы ик тунсыко пӧрмо психологической но серемес веросъёсыз. Ужъёсыз ӵем печатласько Удмуртиысь газет-журналъёсын. Со сяна, потэмын веросъёсын бичетъёсыз — «Нюлэс куараос», «Палэзь ӟускиос» «Секыт адӟон», «Тулыс зор», «Яратонэ тон, вожанэ…», «Гомась шунды». Со сяна, «Секыт адӟон» повестез 1988-тӥ арын пусъемын «Молот» журналлэн премиеныз.